У Србији за време Другог балканског рата избила је велика епидемија колере. Епидемија је достигла своју кулминацију на Брегалничком бојишту, када је од колере оболело око 5.000 српских војника и брзо се раширила све до Ниша и Београда, а у епидемији је умрло 3.295 болесника широм Србије. Након завршетка ратних дејстава са повратком војника у Ниш, колера је избила и у нишкој коњичкој касарни Моравске дивизије. Све ове болеснике још више месеци након Другог балканског рата лечила је Моравска стална болница у Нишу.